《夜凉早起寻李贻季陆庆长所惠诗有作》
宋代·吕本中

夜长忘阴晴，忽听檐雨滴。空房闭重门，凉气通枕席。

欣然欲揽闭，如觅旧相识。那知庚伏内，得此睡通夕。

起寻两君诗，令我生气力。成蹊长桃李，已自除荆棘。

远游得数士，舍此百无益。挑灯视皮肤，不顾蚊咬赤。

因之不复寐，为子增叹息。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。